**גמר מונדיאל 1958** התקיים באצטדיון רוסונדה בסטוקהולם, בירת שוודיה, ב-29 ביוני 1958, ובו נקבע שאלופת העולם לשנת 1958 היא נבחרת ברזיל, שניצחה את נבחרת שוודיה בתוצאה 2-5.

הייתה זו הזכייה הראשונה בתולדותיה של ברזיל בטורניר, והיא הייתה לנבחרת הרביעית שזוכה בתואר אלופת העולם. עבור שוודיה, הייתה זו הופעה ראשונה, ויחידה עד כה, בגמר הטורניר. כמו כן, היא הייתה לנבחרת השלישית שמגיעה לגמר המונדיאל בטורניר ביתי (אחרי אורוגוואי ב-1930 ואיטליה ב-1934), והיחידה עד כה שמפסידה גמר מונדיאל ביתי.

במשחק הגמר, הפתיעה שוודיה כשעלתה ליתרון כבר אחרי ארבע דקות משער של נילס לידהולם. ואוה הברזילאי השווה את התוצאה כעבור חמש דקות בלבד, והשלים צמד שקבע מהפך בדקה ה-32. שערים של פלה ומריו זגאלו במהלך המחצית השנייה העלו את ברזיל ליתרון 4-1. אגנה סימונסון צימק ל-4-2, אך פלה השלים צמד בתוך תוספת הזמן, וקבע את תוצאת המשחק, 5-2 לברזיל.

משחק זה היה גמר המונדיאל הפורה ביותר בכל הזמנים, עם שבעה שערים. כמו כן, הוא אחד משלושת משחקי הגמר שהסתיימו בהפרש הגבוה ביותר, כשגם בשניים האחרים הייתה מעורבת ברזיל. בגמר מונדיאל 1970 היא גברה על איטליה בתוצאה 4-1, ובגמר מונדיאל 1998 הפסידה 3-0 לצרפת. שניים מהכובשים במשחק מחזיקים בשיאים היסטוריים: פלה הוא צעיר הכובשים בגמר המונדיאל בכל הזמנים (17 שנים ו-249 ימים), ולידהולם הוא המבוגר ביניהם (35 שנים ו-263 ימים).

רקע
---

### מפגשים קודמים

שתי הנבחרות נפגשו פעמיים בעבר במסגרת גביע העולם:

* מונדיאל 1938, המשחק על המקום השלישי: ברזיל, שהודחה בחצי הגמר על ידי איטליה, גברה על שוודיה, שהודחה בחצי הגמר על ידי הונגריה, בתוצאה 4-2. שוודיה הובילה ביתרון 2-0, אך ברזיל הפכה את התוצאה וסיימה במקום השלישי.
* מונדיאל 1950, בית הגמר: ברזיל ושוודיה העפילו לבית הגמר במונדיאל אותו אירחה ברזיל. במשחק הראשון בבית, הביסה ברזיל את שוודיה בתוצאה 7-1.

### הדרך אל הגמר

בשלב הראשון של הטורניר חולקו 16 הנבחרות המשתתפות לארבעה בתים, כששתי הראשונות מעפילות לשלב רבע הגמר. החל משלב זה התקדמו הנבחרות בשיטת נוקאאוט במשחק אחד.

| ברזיל | שלב | שוודיה |
| --- | --- | --- |
| יריבה | תוצאה | שלב הבתים | יריבה | תוצאה |
| נבחרת אוסטריה בכדורגל אוסטריה | 0 - 3 | משחק ראשון | נבחרת מקסיקו בכדורגל מקסיקו | 0 - 3 |
| נבחרת אנגליה בכדורגל אנגליה | 0 - 0 | משחק שני | נבחרת הונגריה בכדורגל הונגריה | 1 - 2 |
| נבחרת ברית המועצות בכדורגל ברית המועצות | 0 - 2 | משחק שלישי | נבחרת ויילס בכדורגל ויילס | 0 - 0 |
| **טבלת בית ד'**

| נבחרת | נקודות | משחקים | ניצחונות | תיקו | הפסדים | שערים |
| --- | --- | --- | --- | --- | --- | --- |
| זכות | חובה | הפרש |
| ברזילברזיל ברזיל | **5** | 3 | 2 | 1 | 0 | 5 | 0 | 5 |
| ברית המועצותברית המועצות ברית המועצות | **3** | 3 | 1 | 1 | 1 | 4 | 4 | 0 |
| אנגליהאנגליה אנגליה | **3** | 3 | 0 | 3 | 0 | 4 | 4 | 0 |
| אוסטריהאוסטריה אוסטריה | **1** | 3 | 0 | 1 | 2 | 2 | 7 | -5 |

 | טבלות סופיות | **טבלת בית ג'**

| נבחרת | נקודות | משחקים | ניצחונות | תיקו | הפסדים | שערים |
| --- | --- | --- | --- | --- | --- | --- |
| זכות | חובה | הפרש |
| שוודיהשוודיה שוודיה | **5** | 3 | 2 | 1 | 0 | 5 | 1 | 4 |
| ויילסויילס ויילס | **3** | 3 | 0 | 3 | 0 | 2 | 2 | 0 |
| הונגריההונגריה הונגריה | **3** | 3 | 1 | 1 | 1 | 6 | 3 | 3 |
| מקסיקומקסיקו מקסיקו | **1** | 3 | 0 | 1 | 2 | 1 | 8 | -7 |

 |
| יריבה | תוצאה | שלבי הנוקאאוט | יריבה | תוצאה |
| נבחרת ויילס בכדורגל ויילס | 0 - 1 | רבע הגמר | נבחרת ברית המועצות בכדורגל ברית המועצות | 0 - 2 |
| נבחרת צרפת בכדורגל צרפת | 2 - 5 | חצי הגמר | נבחרת גרמניה המערבית בכדורגל גרמניה המערבית | 1 - 3 |

נבחרת ברזיל החלה את דרכה בטורניר בבית ד', לצדן של אנגליה, אוסטריה וברית המועצות. כבר במשחק הראשון בטורניר הפגינה ברזיל יכולת מרשימה והביסה 3-0 את אוסטריה, עם צמד של ז'וזה אלטפיני. המפגש השני של ברזיל הסתיים בשוויון 0-0 עם אנגליה, שהיה לשוויון המאופס הראשון בהיסטוריה של גביע העולם. צמד של ואוה העניק לברזיל ניצחון 2-0 על ברית המועצות במשחק השלישי, וקבע כי ברזיל עולה מהמקום הראשון בבית, ללא הפסד וללא שערי חובה.

נבחרת שוודיה החלה את דרכה בטורניר בבית ג', לצדן של ויילס, הונגריה ומקסיקו. צמד של אגנה סימונסון סייע לה לנצח 3-0 את מקסיקו במשחקה הראשון בטורניר, וצמד של קורט האמרין העניק לה ניצחון 2-1 על הונגריה במשחק השני והבטיח מעשית את העפלתה. שוויון 0-0 מול ויילס במשחק השלישי הבטיח לה את המקום הראשון בבית, ללא הפסד.

בשלב רבע הגמר פגשה ברזיל את סגניתה של שוודיה בשלב הבתים, ויילס, וגברה עליה 1-0 משער של פלה, שהיה שערו הראשון בתולדות המונדיאלים. שוודיה פגשה את סגניתה של ברזיל בשלב הבתים, ברית המועצות. כוכביה בשלב הבתים, האמרין וסימונסון, כבשו בניצחון 2-0 שהעניק לשוודיה את הכרטיס לחצי הגמר.

בשלב חצי הגמר פגשה ברזיל את צרפת. על אף שספגה את שעריה הראשונים בטורניר, הפגינה ברזיל יכולת התקפית משובחת והביסה את יריבתה בתוצאה 5-2, תוצאה אותה תשחזר מאוחר יותר בגמר הטורניר. פלה כיכב במשחק עם שלושער אישי. בחצי הגמר המקביל פגשה שוודיה את האלופה המכהנת, גרמניה המערבית. אף על פי שנקלעה לפיגור 1-0, הצליחה שוודיה להגיב עם שלושה שערים שהעלו אותה לגמר המונדיאל הראשון בתולדותיה.

שופט המשחק
----------

מוריס גיג הצרפתי נבחר לשופט המשחק. עוזרי השופט, אלברט דוש הגרמני וחואן גרדיאסבאל הספרדי, נבחרו לשמש כקוונים במשחק.

גיג, השופט הצרפתי השני שמנהל את גמר המונדיאל, שפט פעמיים את ברזיל בשלב הבתים של הטורניר, בניצחונותיה על אוסטריה ועל ברית המועצות. כמו כן, הוא שפט את משחק השובר שוויון בבית א', בו ניצחה צפון אירלנד את צ'כוסלובקיה בתוצאה 2-1 לאחר הארכה.

עוזרי השופט שימשו גם הם כשופטים ראשיים במהלך הטורניר. דוש שפט את ברזיל במשחקה מול אנגליה בשלב הבתים, וכן את משחק שובר השוויון בבית ד' בו גברה ברית המועצות 1-0 על אנגליה. גרדיאסבאל שפט בשני ניצחונותיה של צרפת 7-3 על פרגוואי בשלב הבתים ו-4-0 על צפון אירלנד ברבע הגמר.

מהלך המשחק
----------

אל מול כ-50,000 אוהדים ביציעים, כבש כוכבה השוודי של מילאן, נילס לידהולם, שער יתרון מרהיב לזכותה של שוודיה, לאחר שעבר שני שחקני הגנה ברזילאים על סף הרחבה, ובעט כדור מדויק לפינה שהכניע את ז'ילמר. אמנם, היתרון השוודי החזיק מעמד חמש דקות בלבד. כדור רוחב שטוח של גארינצ'ה מאגף ימין, שעבר דרך מספר שחקנים בתוך הרחבה השוודית, הגיע לרגלו של ואוה שדחק בנגיעה מקרוב, וקבע שוויון 1-1 מהיר. בדקה ה-32, השלים ואוה צמד אישי ומהפך במשחק בשער דומה, כשכדור רוחב שטוח נוסף של גארינצ'ה מאגף ימין נמסר למרכז הרחבה, ותוך כדי גלישה ואוה דחק את הכדור אל הרשת וקבע את תוצאת המחצית.

בדקה ה-55 כבש פלה שער מרהיב שהעלה את נבחרתו ליתרון 3-1, כשהשתלט על כדור גובה בתוך הרחבה, הקפיץ מעל לשחקן הגנה יריב, ובנגיעה בעט לפינה ולרשת. בדקה ה-68 העלה מריו זגאלו את ברזיל ליתרון 4-1, לאחר שהשתלט על כדור באגף שמאל של הרחבה, ומהפינה השמאלית של תיבת החמש בעט את הכדור לרשת. בדקה ה-80 חזרה שוודיה למשחק, לאחר שמסירת עומק של לידהולם השאירה את אגנה סימונסון לבד מול ז'ילמר, והאחרון גלגל בנגיעה אל הרשת. בתוך תוספת הזמן קבע פלה את תוצאת המשחק, כשנגח כדור קשתי מעל לשוער השוודי קאלה סוונסון והשלים צמד אישי. 5-2 לברזיל בסיום. הילדרלדו בליני, קפטן ברזיל, היה הברזילאי הראשון להניף את גביע העולם.

|  |  |  |  |  |
| --- | --- | --- | --- | --- |
| 29 ביוני 1958 | **נבחרת ברזיל בכדורגל ברזיל** | **5 - 2** | **נבחרת שוודיה בכדורגל שוודיה** | אצטדיון רוסונדה, סטוקהולם, שוודיה**צופים:** 49,737**שיפוט:** צרפתצרפת מוריס גיג |
| ואוה הובקעו שערים בדקות ה- 32', 9' 32', 9'  פלה הובקעו שערים בדקות ה- 90', 55' 90', 55'  מאריו זגאלו הובקע שער בדקה ה- 68' 68' | (סיקור) | נילס לידהולם הובקע שער בדקה ה- 4' 4'  אגנה סימונסון הובקע שער בדקה ה- 80' 80' |

|  |  |
| --- | --- |
| 





**ברזיל**
 | 





**שוודיה**
 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| **ברזיל:** |
|  |  |
| שוער | **3** | ז'ילמר |
| מגן ימני | **4** | דז'למה סאנטוס |
| בלם | **15** | אורלנדו פסניה |
| בלם | **2** | הילדרלדו בליני (קפטן) |
| מגן שמאלי | **12** | נילטון סנטוס |
| קשר מרכזי | **19** | זיטו |
| קשר מרכזי | **6** | ואלדיר פריירה |
| קיצוני ימני | **11** | גארינצ'ה |
| קיצוני שמאלי | **7** | מאריו זגאלו הובקע שער בדקה ה- 68' 68' |
| חלוץ | **20** | ואוה הובקעו שערים בדקות ה- 32', 9' 32', 9' |
| חלוץ | **10** | פלה הובקעו שערים בדקות ה- 90', 55' 90', 55' |
| **מאמן:** |
| ברזילברזיל ויסנטה פאולה |

 |  | 

|  |
| --- |
| **שוודיה:** |
|  |  |
| שוער | **1** | קאלה סוונסון |
| מגן ימני | **2** | אורוואר ברגמארק |
| בלם | **6** | סיג פארלינג |
| בלם | **14** | בנט גוסטבסון |
| מגן שמאלי | **3** | סוון אקסבום |
| קשר אחורי | **15** | ריינו בורייסון |
| קשר מרכזי | **8** | גונאר גרן |
| קשר מרכזי | **4** | נילס לידהולם (קפטן) הובקע שער בדקה ה- 4' 4' |
| קיצוני ימני | **7** | קורט האמרין |
| קיצוני שמאלי | **11** | לנארט סקוגלונד |
| חלוץ מרכזי | **9** | אגנה סימונסון הובקע שער בדקה ה- 80' 80' |
| **מאמן:** |
| אנגליהאנגליה ג'ורג' ריינור |

 |

**שופט**: צרפתצרפת מוריס גיג  

**קוונים**: גרמניהגרמניה אלברט דוש, ספרדספרד חואן גרדיאסבאל

קישורים חיצוניים
----------------

ויקישיתוף מדיה וקבצים בנושא **גמר מונדיאל 1958** בוויקישיתוף
* סיקור המשחק באתר פיפ"א

| גביע העולם בכדורגל |
| --- |
| טורנירי גמר | אורוגוואי 1930 • איטליה 1934 • צרפת 1938 • ברזיל 1950 • שווייץ 1954 • שוודיה 1958 • צ'ילה 1962 • אנגליה 1966 • מקסיקו 1970 • גרמניה המערבית 1974 • ארגנטינה 1978 • ספרד 1982 • מקסיקו 1986 • איטליה 1990 • ארצות הברית 1994 • צרפת 1998 • יפן וקוריאה הדרומית 2002 • גרמניה 2006 • דרום אפריקה 2010 • ברזיל 2014 • רוסיה 2018 • קטר 2022 • קנדה, מקסיקו וארצות הברית 2026 • 2030 |
| משחקי גמר | 1930 • 1934 • 1938 • 1950 • 1954 • 1958 • 1962 • 1966 • 1970 • 1974 • 1978 • 1982 • 1986 • 1990 • 1994 • 1998 • 2002 • 2006 • 2010 • 2014 • 2018 • 2022 • 2026 • 2030 |
| טורנירי מוקדמות | *1930* • 1934 • 1938 • 1950 • 1954 • 1958 • 1962 • 1966 • 1970 • 1974 • 1978 • 1982 • 1986 • 1990 • 1994 • 1998 • 2002 • 2006 • 2010 • 2014 • 2018 • 2022 • 2026 • 2030 |